**Ministru kabineta rīkojuma projekta “Par apropriāciju palielinājumu” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Covid-19 infekcijas izplatības seku pārvarēšanas likuma (turpmāk – likums) 25.pants nosaka, ka Finanšu ministram ir tiesības veikt apropriācijas izmaiņas, tai skaitā apropriācijas samazināšanu vai pārdali starp ministrijām un citām centrālajām valsts iestādēm ar Covid-19 izplatību saistītā valsts apdraudējuma un tā seku novēršanas un pārvarēšanas pasākumiem, ja ir pieņemts attiecīgs Ministru kabineta lēmums un Saeimas Budžeta un finanšu (nodokļu) komisija piecu darbdienu laikā no attiecīgās informācijas saņemšanas dienas ir to izskatījusi un nav iebildusi, kā arī veikt apropriācijas pārdali ministrijai vai citai centrālajai valsts iestādei likumā noteiktās apropriācijas ietvaros starp programmām, apakšprogrammām un izdevumu kodiem atbilstoši ekonomiskajām kategorijām.Ministru kabineta noteikumu Nr.421 “Kārtība, kādā veic gadskārtējā valsts budžeta likumā noteiktās apropriācijas izmaiņas” 11.punkts nosaka, ka, ja ministrija nepiekrīt Finanšu ministrijas atteikumam, tā sniedz izvērstu pieprasījuma pamatojuma skaidrojumu un vienojas ar Finanšu ministriju un, ja vienošanās netiek panākta, pieprasījuma iesniedzēja ministrija var iesniegt jautājumu izskatīšanai Ministru kabinetā.Likuma par budžetu un finanšu vadību 9.panta 13.1daļas 4.punkts nosaka, ka Finanšu ministram ir tiesības, informējot par to Saeimu, veikt apropriāciju izmaiņas, valsts budžeta iestāžu ieņēmumu par sniegtajiem maksas pakalpojumiem un citu pašu ieņēmumu atlikumu saimnieciskā gada sākumā izmantošanai, ja programmas (vai apakšprogrammas, ja programmā ir apakšprogrammas) ietvaros izmantojamo atlikumu apmēra kopsumma saimnieciskā gada laikā nepārsniedz vienlaikus piecus procentus no programmai (apakšprogrammai) kārtējā gada valsts budžeta likumā plānotajiem kopējiem izdevumiem un vērtību 100 000 *euro*.Atbilstoši likumam “Par valsts budžetu 2021.gadam” Veselības ministrijas pamatbudžeta apakšprogrammā 45.01.00 „Veselības aprūpes finansējuma administrēšana un ekonomiskā novērtēšana” ir plānots finansējums 10 772 091 *euro* apmērā. Nepieciešamais finansējuma palielinājums ir 93 747 jeb 0,87%. Kopējais apropriācijas palielinājuma apjoms nepārsniedz 5% (538 605 *euro* veido 5% no plānotā finansējuma 10 772 091 *euro* apmērā) un nepārsniedz vērtību 100 000 *euro*.Ņemot vērā iepriekš minēto un Likuma par budžetu un finanšu vadību 9.panta 13.1daļas 4.punktā noteikto, Veselības ministrija iesniedz priekšlikumu apropriācijas palielinājumam pamatbudžeta apakšprogrammā 45.01.00 „Veselības aprūpes finansējuma administrēšana un ekonomiskā novērtēšana” 93 747 *euro* apmērā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ievērojot Covid-19 izplatības ierobežošanai nepieciešamo pasākumu nodrošināšanas nepieciešamību un it īpaši sākoties vakcinācijas procesam, ir ievērojami palielinājies veicamā darba apjoms Nacionālajam veselības dienestam (turpmāk – NVD). Vislielākais papildu darba apjoms saistīts ar datu apstrādi un analīzi. Darbinieki ilgstoši strādā ar pārslodzi, lielāko daļu no papildu veicamajiem darbiem veic ārpus pamata darba laika, regulāri strādājot virsstundas, kas ilgtermiņā var rezultēties ar darbinieku izdegšanu un līdz ar to produktivitātes kritumu vai darba uzteikšanu no darbinieka puses. No š.g. 19.aprīļa darbu uzsāka vienotais vakcinācijas tīkls (turpmāk – ViVaT). ViVaT ir IT sistēma, kas koordinē Covid-19 vakcinācijas veicēju kalendārus, reģistrē vakcinācijas faktu, kā arī uztur aktuālu iedzīvotāju vakcinācijas statusu un atbilstību prioritārajām grupām. Jaunais rīks palīdzēs nodrošināt efektīvāku vakcinēšanas iestāžu darbu un arī salāgot rindas potēšanai. Ņemot vērā, ka normatīvie akti iepriekš neparedzēja NVD funkciju veidot un uzturēt šādu sistēmu (ViVaT), NVD nepieciešams uz noteiktu laiku izveidot divas informāciju sistēmu administratoru amatu vietas, lai nodrošinātu ViVaT produkcijas vides uzstādīšanu, uzturēšanu un nepieciešamo izmaiņu veikšanu. Lai sekmētu drošu, brīvu pārvietošanos Eiropas Savienības ietvaros Covid-19 pandēmijas laikā, šā gada 17.martā Eiropas Komisija publicēja priekšlikumu pakotni digitālā zaļā sertifikāta izveidei. Digitālā zaļā sertifikāta ietvars noteiks Covid-19 vakcinācijas, testēšanas un pārslimošanas sertifikātu formātu un saturu. Ministru kabineta 2021.gada 13.aprīļa sēdē (protokols Nr.33 paragrāfs Nr.40) tika izskatīts Veselības ministrijas informatīvais ziņojums, kas atbalsta digitālā zaļā sertifikāta izstrādi. Tam ir jābūt digitālam, integrētam un vienotam Eiropas Savienības līmeņa risinājumam,  kas veicinātu vienotu pieeju visās Eiropas Savienības dalībvalstīs. Plānots, ka Latvijā digitālā zaļā sertifikāta ieviešanu nodrošinās NVD sadarbībā ar citām kompetentajām iestādēm. Projekta vadītājs zaļā sertifikāta ieviešanai plānos, koordinēs nepieciešamās darbības digitālā zaļā sertifikāta izveidei, sadarbībā ar Iekšlietu ministriju organizēs zaļā sertifikāta risinājumu izveidi saskaņā ar noteiktajām prasībām. Minēto uzdevumu veikšanai NVD ir nepieciešams izveidot vadošā eksperta vakcinēšanas procesa jautājumos amatu, kurš sadarbībā ar Vakcinācijas projekta nodaļas vadītāja vietnieku / vakcinācijas procesa koordinatoru nodrošinātu minēto uzdevumu izpildi, kā arī papildu veiktu informācijas apmaiņu starp visu iesaistīto līmeņu sadarbības partneriem vakcinācijas procesa jautājumos, sagatavotu nepieciešamos pārskatus par vakcinācijas politikas īstenošanas jautājumiem, to izpildes gaitu un sasniegtajiem rezultātiem, kā arī nepieciešamības gadījumā pārstāvētu NVD nacionāla un starptautiska mēroga darba grupās.Saskaņā ar vakcīnu pret Covid-19 piegāžu grafiku līdz jūnija beigām piegādātais vakcīnu daudzums varēs nodrošināt ap 58% no Latvijas iedzīvotāju skaita.Tas nozīmē, ka vakcinācijas process kļūs arvien intensīvāks un ir ieguldāms ievērojams darbsvisaptverošas iedzīvotāju vakcinācijas organizēšanā, tajā skaitā nepieciešams savstarpēji salāgot vakcīnu piegādes, organizēt vakcinējamo personu apziņošanu un izbraukumu vakcinācijas, nodrošinot vakcinācijas centru darbību. Pieaugot vakcinācijas intensitātei pieaugs arī apstrādājamās informācijas apjoms. Līdz ar to NVD joprojām ir nepieciešamība izveidot vienu datu analītiķa / eksperta amata vietu, lai palielinātu esošo NVD kapacitāti datu apstrādes jomā, vakcīnu pieprasījumu un loģistikas apstrādei, atlasot un vērtējot datus, veidojot nepieciešamos pārskatus par vakcināciju valstī un par situāciju Covid-19 izplatības mazināšanā. Lai nodrošinātu vakcinācijas procesa efektivitāti, NVD uzdevumos ietilpst prioritāri vakcinējamo personu sarakstu sagatavošana, izmantojot vietnes  [www.manavakcina.lv](http://www.manavakcina.lv) datus, un iesniegšana vakcinācijas iestādēm, kā arī vakcinācijas iestāžu teritoriju klasifikatora sagatavošana un regulāra aktualizēšana, dažādu atskaišu, pārskatu sagatavošana gan par personām, kuras pieteikušās vakcinācijai, gan par vakcinējamajām personām. Izdevumus paredzēts segt no maksas pakalpojumu un citu pašu ieņēmumu naudas līdzekļu atlikuma uz 2021.gada gada sākuma. NVD ieņēmumus no maksas pakalpojumiem galvenokārt veido zāļu ražotāju vai lieltirgotavu gada maksa par zāļu un medicīnisko ierīču uzturēšanu kompensējamo zāļu sarakstā, ko veic gada beigās par nākošo gadu. Rīkojuma projekts paredz palielināt likumā “Par valsts budžetu 2021.gadam” noteikto apropriāciju izdevumiem no maksas pakalpojumu un citu pašu ieņēmumu naudas līdzekļu atlikumiem uz 2021.gada 1.janvāri Veselības ministrijai budžeta apakšprogrammā 45.01.00 “Veselības aprūpes finansējuma administrēšana un ekonomiskā novērtēšana” 93 747 *euro* apmērā, lai Nacionālais veselības dienests nodrošinātu atlīdzību 5 amata vietām uz noteiktu laiku no 2021.gada 15.maija līdz 2021.gada 31.decembrim. |
| 3. | Projekta izstrādē iesaistītās institūcijas un publiskas personas kapitālsabiedrības | Veselības ministrija un NVD |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021.gads | Turpmākie trīs gadi (*euro*) |
| 2022. | 2023. | 2024. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023.gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 10 772 091 |  0 | 9 881 592 | 0  | 9 472 853 | 0  |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 10 772 0911 486 099 |  0 | 9 881 5921 486 099 | 0 |  9 472 8531 486 099 | 0 |  0 |
| 45.01.00 | 10 772 091 | 0 | 9 881 592 | 0 |  9 472 853 | 0 | 0 |
| 1.2. valsts speciālais budžets |  0 |  0 | 0  |  0 | 0 |  0 | 0  |
| 1.3. pašvaldību budžets |  0 | 0  |  0 | 0  |  0 | 0  |  0 |
| 2. Budžeta izdevumi | 10 772 091 | 93 747 | 9 881 592 | 0 |  9 472 853 |   0 |   0 |
| 2.1. valsts pamatbudžets | 10 772 091 | 93 747 | 9 881 592 | 0 |  9 472 853 |   0 |   0 |
| 45.01.00 | 10 772 091 | 93 747 | 9 881 592 | 0 |  9 472 853 | 0 | 0 |
| 2.2. valsts speciālais budžets |  0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 93 747 | 0  |  0 | 0 |  0 |  0 |
| 3.1. valsts pamatbudžets | 0 | 93 747 | 0 |  0 | 0 | 0 |  0 |
| 3.2. speciālais budžets | 0 | 0 | 0 |  0 | 0 | 0 | 0 |
| 3.3. pašvaldību budžets | 0 | 0  | 0 |  0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) |  0 | 0 | 0  | 0 | 0  | 0 | 0 |
| 5. Precizēta finansiālā ietekme |  X | 93 747 |  0 | 0 |  0 | 0 | 0 |
| 5.1. valsts pamatbudžets | 93 747 | 0 | 0 | 0 |
| 45.01.00 | 93 747 | 0 | 0 | 0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Atbilstoši likumam “Par valsts budžetu 2021.gadam” apakšprogrammai 45.01.00 “Veselības aprūpes finansējuma administrēšana un ekonomiskā novērtēšana” 2021.gadam:Resursi izdevumu segšanai 10 772 091 *euro*ieņēmumi no maksas pakalpojumiem 1 486 099 *euro*;dotācija no vispārējiem ieņēmumiem 9 285 992 *euro*;Izdevumi 10 772 091 *euro*, tai skaitā:uzturēšanas izdevumi 8 285 598 *euro*;kapitālie izdevumi 2 486 493 *euro.*Rīkojuma projekts paredz palielināt likumā “Par valsts budžetu 2021.gadam” noteikto apropriāciju izdevumiem no maksas pakalpojumu un citu pašu ieņēmumu naudas līdzekļu atlikumiem uz 2021.gada 1.janvāri Veselības ministrijai budžeta apakšprogrammā 45.01.00 “Veselības aprūpes finansējuma administrēšana un ekonomiskā novērtēšana” 93 747 *euro* apmērā, lai Nacionālais veselības dienests nodrošinātu atlīdzību 5 amata vietām uz noteiktu laiku no 2021.gada 15.maija līdz 2021.gada 31.decembrim.Veselības ministrija normatīvajos aktos noteiktajā kārtībā sagatavos un iesniegs Finanšu ministrijā pieprasījumu valsts budžeta apropriācijas palielinājumam atbilstoši šā rīkojuma 1.punktam.Finanšu ministrs normatīvajos aktos noteiktajā kārtībā informēs Saeimas Budžeta un finanšu (nodokļu) komisiju par šā rīkojuma 1.punktā minēto apropriācijas palielinājumu un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nebūs iebildumus, veiks apropriācijas palielinājumu. Detalizētu informāciju ar aprēķiniem skatīt anotācijas pielikumā Nr.1. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | NVD papildu nepieciešamās 5 amata vietas uz laiku no 2021.gada 15.maija līdz 2021.gada 31.decembrim tiek plānots pārdalīt no Neatliekamās medicīniskās palīdzības dienesta, nepalielinot nozares kopējo amata vietu skaitu.Neatliekamās medicīniskās palīdzības dienests finansējuma ekonomiju, kas radusies no amata vietu pārdalēm, novirzīs esošo darbinieku atlīdzībai, t.i. piemaksām par papildu darbu, speciālajām piemaksām (piemaksām par risku un stāžu), nakts darbu, piemaksām par svētku dienām, kā arī virsstundu apmaksai, lai tiktu nodrošināta Neatliekamās medicīniskās palīdzības dienesta funkcija “organizēt un nodrošināt neatliekamo medicīnisko palīdzību iedzīvotājiem pirmsslimnīcas etapā”. |
| 8. Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Veselības ministrija un NVD |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | MK rīkojuma projekta izpilde tiks nodrošināta esošo funkciju ietvaros. |
| 3. | Cita informācija | Nav |

*Anotācijas II, IV, V, VI sadaļa – projekts šīs jomas neskar.*

Veselības ministrs D. Pavļuts

Vīza: Valsts sekretāre I. Dreika

Kasparenko 67876147

Sandra.Kasparenko@vm.gov.lv